Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
26 มี.ค. 2558

คาดหวังตลาดยืนเหนือระดับ 1,500 จุดได้จากการทำ Window Dressing
ดัชนี SET อยู่ที่ 1,510.86 จุด -1.94 จุด -0.13% ปริมาณซื้อขาย 16,208 ลบ.
แนวรับ :         1500, 1480         แนวต้าน :      1520 , 1540
 
สรุปทิศทางและแนวโน้มตลาด
การปรับลดลงของตลาดหุ้น Dow Jones และการขึ้น XD ของ ADVANC กดดัน SET: การปรับลดลงของตลาดหุ้น Dow Jones หลังยอดสั่งซื้อสินค้าคงทนอ่อนแอกว่าที่คาดการณ์ไว้, ความกังวลต่อการให้เงินช่วยเหลือกรีซ ในต้นสัปดาห์หน้า และการขึ้นเครื่องหมาย XD ของ ADVANC กดดัน SET ตั้งแต่เปิดตลาด ใกล้บริเวณแนวรับ 1,500 จุด ซึ่งยังเป็นแนวรับแข็งแกร่ง
ยังคาดหวังการฟื้นตัวจาก Window Dressing และ Trigger Fund: แม้ SET ถูกกดดันจากปัจจัยภายนอก เรายังคาดหวังโอกาสในการฟื้นตัวของตลาดจากการทำ Window Dressing (SAMART CPN SPALI CPALL) ปิดงวดปลาย 1Q15 รวมไปถึงการทยอยเข้าซื้อของ Trigger Fund ที่เริ่มเปิดขายกองทุนตั้งแต่สัปดาห์ก่อนหน้านี้ ซึ่งประเมินว่าจะมีเม็ดเงินใหม่เข้ามาในตลาดประมาณ 5-6 พันล้านบาท
กลุ่มท่องเที่ยวมีแนวโน้มแข็งแกร่งกว่าตลาด และ “ซื้อ” PTTGC: เรายังชอบหุ้นกลุ่มท่องเที่ยว และแนะนำ “ซื้อ” AOT CENTEL MINT ต่อเนื่องจากแนวโน้มอุตสาหกรรมที่มีแนวโน้มเติบโตโดดเด่นกว่าอุตสาหกรรมอื่น ล่าสุดจำนวนผู้โดยสารผ่านสนามบินของ AOT ทั้ง 6 แห่งเติบโตเกือบ +26% y-y ในเดือน ก.พ.ที่ผ่านมา ขณะที่กลุ่มโรงแรมมี Occupancy Rate ดีขึ้น และความกังวลต่อการใช้ภาษีที่ดินลดลง นอกจากนี้ยังแนะนำ “ซื้อ” PTTGC ด้วยปัจจัยสนับสนุนจาก ) ผลการดำเนินงานผ่านจุดต่ำสุดใน 4Q14 ไปแล้ว และคาดว่าจะเริ่มฟื้นตัวตั้งแต่ 1Q15 เป็นต้นไป 2) ส่วนต่างระหว่างราคาผลิตภัณฑ์ปิโตรฯ และต้นทุนปรับสูงขึ้นต่อเนื่องในช่วงที่ผ่านมา (เป็นปัจจัยบวกต่อ SCC IRPC ด้วยเช่นกัน) 3) ค่าการกลั่นอยู่ในระดับสูง US$10/bbl ใน 1Q15 และ 4) ราคาหุ้นยังฟื้นตัวน้อย Laggard กลุ่ม โดยมีจังหวะฟื้นตัวไปที่ 54.25 และ 55.0 บาท ตามลำดับ
 
หุ้นที่น่าสนใจทางเทคนิค
PTTEP “ซื้อ” ราคาหุ้นฟื้นตัวขึ้นหลังจากลงปรับตัวลงมาต่อเนื่อง สามารถกลับขึ้นมายืนเหนือเส้นค่าเฉลี่ย 21 วันได้พร้อมปริมาณการซื้อขายสนับสนุน เครื่องมือ DI+ วกกลับขึ้นมาตัด DI- เป็นจังหวะซื้อเก็งกำไร คาดว่าจะสามารถแกว่งตัวขึ้นไปทดสอบแนวเส้นค่าเฉลี่ย 3 เดือนที่ 111.50 บาท มีเป้าหมายถัดไปที่บริเวณ 115.00 บาท
SPPT “ซื้อ” ราคาหุ้นดีดตัวขึ้นหลังพักตัวสร้างฐานไม่หลุดเส้นค่าเฉลี่ย 21 วัน พร้อมปริมาณการซื้อขายหนาแน่น แนวต้านแรกที่ 3.34 บาท และถัดไปที่ 3.62 บาท
CK “ซื้อ” ราคาหุ้นเริ่มหยุดการปรับตัวลงและมีจังหวะฟื้นตัวด้วยแท่งเทียน Bullish Harami มีแนวต้านแรกบริเวณ 24.30 บาท และมีเป้าหมายถัดไปที่ 25.00 บาท
Futures แนวรับ         แนวต้าน
SET50       990           1000
               985           1010
Gold          18400          18700
              18300          18800
Oil            1850           1900
              1800           1950